Districtos de Israel
Le districtos de Israel (in lingua hebree: mechozot - מחוזות, al singular: machoz - מחוז) son le division territorial de prime nivello del pais. Cata uno es ulteriormente dividite in subdistrictos (nafot - נפות, al singular nafah - נפה), illos ipse subdividite in tres typos de entes administrative nominate concilios (mo’atzot - מועצות, al singular mo’atzah - מועצה): regional (אזורית), local ( מקומיה, mekomit), e urban (עיריה, iriyah).

Le nomines del districtos son:

 Districto Septentrional
 Districto de Haifa
 Districto Central
 Districto de Tel Aviv-Jaffa
 Districto de Jerusalem
 Districto Meridional

Plus duo territorios non officialmente annexe, sed occupate e partialmente colonisate, contendite con le autoritates syrian e palestinese, respectivemente:

 Districto del Golan
 Districto de Judea e Samaria